Referat af TR-forum den 15. maj på Comwell Rebild Bakker


Dagsorden:

1. Valg af mødeleder TR-forum
2. Godkendelse af dagsorden
3. Opfølgning af referat fra den 28. november 2024 og den 27. marts 2025
4. Økonomi
5. Gennemgang af udvalgslisten
6. Arbejdsmiljø nyt
7. Aktuelt nyt
8. Eventuelt


AD1: Valg af mødeleder TR-forum


Bestyrelsen indstiller Carl Overgaard, som blev enstemmig valgt.


AD2: Godkendelse af dagsorden


Den udsendte dagsorden blev godkendt uden kommentarer.


AD3: Opfølgning af referat fra den 28. november 2024 og 25. marts 2025


Der var ingen kommentarer til de to referater.


AD4: Økonomi


[bookmark: _Hlk193956295]Anders Knudsen gennemgik den udsendte regnskabsstatus for afdelingens regnskab, gældende frem til 30. april 2025. I forhold til budget er status følgende:
Indtægter kr. 709.998,53 hvilket er kr. 17.001,47  mindre end budget.
Udgifter kr. 1.019.324,21 hvilket er kr. 164.009,12 mindre end budget.


AD5: Gennemgang af udvalgslisten


Ved gennemgang af udvalgslisten blev følgende ændret:
· Mødeleder TR-forum, Claus Stavad udgår og Carl Overgaard tilføjes
· A-kasse og Økonomi, Claus Stavad udgår og Anders Knudsen tilføjes
· Sygesager, Judith Antoniussen og Britta S. Christensen udgår
· Fratrædelser, Anders Knudsen udgår, Brian mig tilføjes
· TDC Holding bestyrelse, Tobias Tolstrup
· Tele Vest uddannelsesudvalg, Claus Stavad og Michael Rosenkjær udgår, Michael M. Desideriussen tilføjes
· Tele Vest ungdomsudvalg, Henrik Stenholt og Jens Meldgård Jednorel udgår
· Tele Vest arbejdsmiljøudvalg, Morten Amtoft udgår og Jesper Østergaard tilføjes
· Tele Vest hvervningsudvalg, Morten Amtoft udgår og Michael M. Desideriussen og Rene Svendsen tilføjes
· TDC beklædningsudvalg, Jan Pedersen udgår og Peter Haugaard tilføjes
· TDC kantineudvalg, Jens Meldgård Jednorel udgår og Rasmus K. Paaskesen tilføjes
· TDC uddannelsesudvalg IKUF, Claus Stavad udgår og Brian Emig tilføjes
· Tele Vest planlægningsudvalg TR-forum Anders Knudsen og Mogens Jensen tilføjes
· Landsklubbestyrelse kasserer, Claus Stavad udgår og Anders Knudsen tilføjes
· Landsklubben Bestyrelse VK Nuuday Erhverv, Finansog IT, Anders Knudsen udgår og Gitte Bartholin tilføjes
· Dansk Metal uddannelsesudvalg, Claus Stavad udgår og Bria Emig tilføjes
· Dansk Metal A-kassedelegeret, Claus Stavad udgår og Anders Knudsen tilføjes

Ole Mølgaard Andersen varetager opdatering af udvalgsoversigten på I-drev.


AD6: Arbejdsmiljø nyt


Brian Emig
I arbejdsmiljøarbejdet i TDCnet, er der på det sidste blevet truffet mange hurtige hovsa løsninger, det sker hovedsageligt på grund af et meget stort fokus på arbejdsmiljøarbejdet fra A/S bestyrelsen. Ledelsen glemmer at inddrage de udvalg der er nedsat til at give input til tingene.

Well-beeing fylder stadig rigtig meget. Der arbejdes med sociale tiltag, specielt på de store lokationer. Der kigges på hvordan det kan spredes ud til hele organisationen.

Der er også ved at komme et stort fokus på medarbejdernes helbred, i samarbejde med diverse tilbud fra PFA.

Arbejdet med at aftale en fornyelse af arbejdsmiljøaftalen, der skulle være på plads inden udgangen af 2024, blev forlænget til udgangen af juni 2025. der bliver nu igen behov for at forlænge aftalen, da det ikke kan nås at få kigget på aftalen inden udgangen af juni 2025.


Michael M. Desideriussen
I Field Service Vest er der ugentligt blevet afsat 4 timer, til at den lokale AMR kan komme rundt i sit arbejdsområde og lave arbejdsmiljøarbejde.


Gitte Bartholin
I Nuuday Erhverv har vi problemer med at der ikke sker noget, når der meldes problemer ind vedr. det psykiske arbejdsmiljø.


Claus Old Jensen
Prøv at tage fat i Trine Heiberg, så plejer der at ske noget hurtigt.


Carl Overgaard
For os i de tynde områder er det første prioritet, at få lov til at mødes fysisk med vores kollegaer.


Peter Haugaard
Der er ingen Well-beeing i vores nye uniform. Der er store udfordringer i forhold til kulde/varme og folk der får udslet af at gå med den udleverede uniform. Når vi henvender os til vores ledelse med problemerne, sker der intet.



Mogens Jensen 
Der mangler at blive valgt AMR i mange af grupperne i Nuuday. Det er tæt på at AMR-organisationen kan bryde samen på grund af manglen på AMR.
Vi tager problematikken op på det næste møde i afdelingens arbejdsmiljøudvalg.


AD7: Aktuelt nyt


Ole Mølgaard Andersen
Den 12. maj blev der underskrevet aftale om lønregulering pr. 1. marts 2024. der er lige som sidste år lavet to aftaler, en for Nuuday og en for TDC-NET.
Fælles for de to aftaler er at langt de fleste ulempetillæg reguleret for 2025, 2026 og 2027 med 3,5%, samt at lønnen til elever og lærlinge reguleres 0,5% over den gældende mindsteløn for områderne.
Aftalen for Nuuday indeholder lige som sidste år udelukkende individuelle lønreguleringer. Der er en garanteret samlet mindste reguleringsramme på 1,45% af den samlede lønsummen. 
Aftalen for TDC-NET giver alle en generel regulering af grundlønnen på 1,85%. Herud over er der mulighed for individuel lønregulering.


Anders Knudsen
På medlemsudviklingen i afdelingen kan vi se frugten af det hvervningsarbejde som vi hele tiden har fokus på. År til dato er afdelingens medlemstal kun faldet med 3 medlemmer. 


Brian Emig
Flytningen af den interne IKUF-fond i TDC, til den store kollektive fond skrider lige så stille frem. Der arbejdes stadig med en dato der hedder den 1. juli 2025.

Der er snart tid til at få afregnet evt. bilag fra allerede gennemførte kurser.


Carl Overgaard
I Field Service vest var vi i marts måned igennem en overtallighedsrunde, den endte med at 15 af afdelingens medlemmer blev fyret ufrivillig.
Efter ruden er der blevet lavet en organisationsændring, hvor vi gik fra 7 til 4 teknikergrupper i volumenproduktionen.


Rasmus K. Paaskesen
Overgangen til det nye IT-system Dawn, i Nuuday, giver store udfordringer. Ledelsen forventer stadig at det kommer til at virke tilfredsstillende.
KPItal og KPI-pres påvirker personalet rigtig meget i fronten  i Nuuday Privat.


Gitte Bartholin
I vores virksomhedsklub arbejder vi meget med de store udfordringer vi har specielt i Erhverv. Der er bl.a. nye IT-systemer, overholdelse af hviletid, provisionsaftaler og samarbejdet med Copenhagen Sales  der fylder rigtig meget.
Overgang til Dawn er i Erhverv blevet udsat på ubestemt tid.


AD8: Eventuelt


Intet.


Referent
Ole Mølgaard Andersen

